She aghteyr, fer aitt, as gienteyder Americaanagh eh Alexander Rae Baldwin III (ruggit er 3 Averil 1958). 'Sy choorse leah echey, chloie Baldwin paartyn toshee as co-hassoonagh ayns ram filmyn, goaill stiagh Beetlejuice (1988), Mike Nichols' Working Girl (1988) liorish Tim Burton, Married to the Mob (1988) liorish Jonathan Demme, as Talk Radio (1988) liorish Oliver Stone. Hooar eh enney er son e phaartyn ayns The Hunt for Red October (1990) myr Jack Ryan as ayns Glengarry Glen Ross (1992). Voish shen, t'eh er n'obbraghey marish stiureyderyn lheid as Woody Allen ayns Alice (1990), To Rome with Love (2012) as Blue Jasmine (2013), as marish Martin Scorsese ayns The Aviator (2004) as The Departed (2006). Ren e chloie 'sy drama The Cooler (2003) cosney da enmyssaght ry hoi Aundyr Academy son yn Aghteyr Cohassooagh Share. Chammah's shen, t'eh er ny yannoo obbyr ghoo da The SpongeBob SquarePants Movie (2004), Madagascar: Escape 2 Africa (2008), Rise of the Guardians (2012), as da'n straih filmyn The Boss Baby (2017–2022).

Voish 2006 derrey 2013, hooar Baldwin moylley cremeydagh tra ren eh cloie liorish Tina Fey myr Jack Donaghy 'sy sitcom 30 Rock liorish NBC, raad chossyn eh daa Aundyr Primetime Emmy, tree Aundyryn Golden Globe, as shiaght Aundyryn y Screen Actors Guild er son yn obbyr ren eh 'sy straih. Er yn ardan, chloie eh Stanley Kowalski ayns gientyn Broadway yn obbyr A Streetcar Named Desire ayns 1992 as y karacteyr enmyssagh ayns gientyn Neu-Broadway jeh'n chloie Macbeth ayns 1998. Chossyn eh enmyssaght ry hoi Aundyr Tony er son yn obbyr ren eh er A Streetcar Named Desire. Chloie Baldwin ayns Mission: Impossible – Rogue Nation (2015) as Mission: Impossible – Fallout (2018), y queiggoo as y sheyoo fillym jeh'n straih Mission: Impossible. Chammah's shen, she colloonagh t'eh lesh The Huffington Post. V'eh ny chuirreyder da Match Game voish 2016 derrey 2021.

Ta Baldwin er ny gheddyn moylley cremeydagh er son e chloie as arrishyn jeh Donald Trump er y straih sketçh foddey-roieagh Saturday Night Live, car yn ayrn jeianagh jeh faghtys y reihys eaghtyraneagh 'sy vlein 2016 as lurg y chur-er-bun, paart chossyn da e hrass Primetime Emmy ayns 2017. V'eh aa-enmyssit reesht ayns 2018 as ayns 2021.

Ayns 2021, tra v'eh er sett y fillym Rust, ren Baldwin lhiggey gunnane va ymmydit myr greie, as varr eh yn kinematograafee Halyna Hutchins as ghortee eh yn stiureyder Joel Souza. Ayns Jerrey Geuree 2023, ren Turneyr Chied Slyst Vriwnyssagh New Mexico fogrey magh dy vees ad jannoo cassid er Baldwin er daa chooish y far-ghunverys neuaignagh er son y lhiggey er sett Rust, agh va ny cassidyn lhieggit ayns Averil 2023derrey ronsaghey magh ny s'odjey.

Imraaghyn

Kianglaghyn magh

 
 

Ruggyryn 'sy vlein 1958
Alec
Deiney ass Amityville, York Noa
Deiney ass Massapequa, York Noa
Aghteyryn ass York Noa (steat)
Deiney aitt ass York Noa (steat)
Cuirreyderyn claare gamman Americaanagh
Fir aitt Americaanagh
Aghteyryn scannane firryn Americaanagh
Aghteyryn ardan firryn Americaanagh
Aghteyryn çhellveeish firryn Americaanagh
Aghteyryn goo firryn Americaanagh
Americaanee jeh sluight Sostynagh
Americaanee jeh sluight Frangagh
Americaanee jeh sluight Yernagh
Pod-scaalheaneyderyn Americaanagh
Sheerloayreyderyn Americaanagh er son cairyn beiyn
Çhebbeyderyn radio firryn Americaanagh
Screeudeyryn as colloonee lesh HuffPost
Screeudeyryn ass York Noa (steat)
Colloonee irryn Americaanagh
Deiney MSNBC